Nils Aaness

Nils Egil Aaness (1936–2024) var en norsk skøyteløper fra Haugnes ved Andenes i Nordland.

Han ble nordnorsk mester i klassen junior i 1957. Da representerte han Tromsø Skøyteklubb. Aaness fikk sitt gjennombrudd som skøyteløper i 1958 under en kalottlandskamp i Narvik (Nord-Finland, Nord-Sverige og Nord-Norge). Han representerte da Mo Skøyteklubb i Mo i Rana.

Aaness var norsk landslagsløper i perioden 1959 til 1965, og ble således en del av den norske skøyterevolusjonen under Stein Johnson. I 1959 vant han 1500 m i en landskamp mot Nederland.Åge Dalby og Tron Espeli: Nils Aaness var i sin tid blant Norges største idrettsnavn - Minneord i Aftenposten 16. jan. 2025 Hans store sesong var sesongen 1962/63, da han ble europamester i Göteborg 2. februar og nummer 3 i verdensmesterskapet i Karuizawa tre uker seinere. Den sesongen satte han også ny verdensrekord sammenlagt og ble tildelt Oscarstatuetten for sine meritter.

Aaness hadde sine beste år samtidig med Knut Johannesen, og måtte ofte finne seg i å bli en god nummer to. Blant annet tok han tre sølv og én bronse i norgesmesterskapet – hver gang bak Johannesen. Aaness gikk for Harstad Skøyteklubb,  Tromsø Skøyteklubb, Mo Skøyteklubb og Oslo Skøiteklub.

På 1970-tallet flyttet han til Arendal hvor han nedla et stort arbeid for det lokale skøytemiljøet.Skøytelegenden har gått sin siste runde - Agderposten 27. des. 2024

 Personlige rekorder 
 Distanse  Tid  Dato  Sted  Bane 500 m  41,6  26. januar 1963   Oslo  Bislett stadion 1 000 m  1.26,7  25. februar 1964   Oslo  Bislett stadion 1 500 m  2.10,6  28. februar 1960   Squaw Valley  Squaw Valley Olympic Skating Rink 3 000 m  4.35,0  25. februar 1965   Oslo  Bislett stadion 5 000 m  7.42,8  26. januar 1963   Oslo  Bislett stadion 10 000 m  15.54,9  24. februar 1963   Karuizawa  Karuizawa Skating Center

 Referanser 

 Litteratur 


 Eksterne lenker 

 Knut Bjørnsen (NRK arkivet) kommenterer Aaness' 500 m i Göteborg 1963


Kategori:Norske skøyteløpere
Kategori:Europamestere i skøytesport
Kategori:Deltakere for Norge under Vinter-OL 1960
Kategori:Skøyteløpere under Vinter-OL 1960
Kategori:Deltakere for Norge under Vinter-OL 1964
Kategori:Skøyteløpere under Vinter-OL 1964
Kategori:Deltakere for Norge i allround-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Oslo Skøiteklub
Kategori:Personer fra Andøy kommune
Kategori:Artikler i skøytesportprosjektet